Framtíðarfyrirkomulag skimana fyrir krabbameinum Svandís Svavarsdóttir heilbrigðisráðherra hefur ákveðið að fela heilsugæslunni að annast skimun fyrir leghálskrabbameinum og að skimun fyrir brjóstakrabbameini verði á hendi Landspítala og Sjúkrahússins á Akureyri þegar samningur Sjúkratrygginga Íslands við Krabbameinsfélag Íslands rennur út í lok árs 2020 . Embætti landlæknis og skimunarráð sem er ráðgefandi fyrir embættið á þessu sviði , kynntu heilbrigðisráðherra í mars síðastliðnum tillögur að breyttu skipulagi á stjórnun , staðsetningu og framkvæmd skimana fyrir krabbameinum . Eins og þar kom fram er áhersla lögð á að skimanir verði hluti af almennri og opinberri heilbrigðisþjónustu . Talið er að bólusetningin veiti 70% vörn gegn leghálskrabbameini . Eins og fram kemur í umfjöllun HH hefur nýgengi leghálskrabbameina aukist undanfarin ár og því brýnt að auka til muna þátttöku kvenna í skimun . Hún er nú um 67% en Alþjóðaheilbrigðismálastofnunin hefur gefi út að æskileg þátttaka sé um 85% . Heilbrigðisráðherra skipaði í september síðastliðnum verkefnastjórn til að gera tillögur um útfærslu á fyrirliggjandi tillögum og ákvörðunum um breytt skipulag á stjórnun , staðsetningu og framkvæmd skimana fyrir krabbameinum . Áætlað er að verkefnastjórnin skili ráðherra niðurstöðum sínum í desember næstkomandi .